CONVOCATÒRIA D'AJUDES A ESPORTISTES UNIVERSITARIS D'ALT NIVELL CURS 2010-2011 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1539)
  + [Valencià](/va/acuerdo/1539)






Selector de idioma

Leer

* [Español](/es/acuerdo/1539)
* [Valencià](/va/acuerdo/1539)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES A ESPORTISTES UNIVERSITARIS D'ALT NIVELL CURS 2010-2011[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES A ESPORTISTES UNIVERSITARIS D'ALT NIVELL CURS 2010-2011

Data d'aprovació
:   21/06/2010

Data de publicació
:   29/06/2010

Òrgan competent
:   Vicerectora d¿Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1539.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1539)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1539)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES A ESPORTISTES UNIVERSITARIS D'ALT NIVELL CURS 2010-2011&url=https://www.boua.ua.es/va/acuerdo/1539)

**Títol:** CONVOCATÒRIA D'AJUDES A ESPORTISTES UNIVERSITARIS D'ALT NIVELL CURS 2010-2011

**Secció:** CONVOCATÒRIES I CONCURSOS

**Òrgan:** Vicerectora d¿Extensió Universitària

**Data d'aprovació:** dilluns, 21 de juny de 2010

CONVOCATÒRIA D'AJUDES A ESPORTISTES UNIVERSITARIS D'ALT NIVELL CURS 2010-2011

EXPOSICIÓ DE MOTIUS

La Universitat d'Alacant en col·laboració amb el Consell Superior d'Esports desenrotlla anualment una convocatòria d'ajudes a esportistes universitaris d'alt nivell, a fi de compatibilitzar l'activitat esportiva i acadèmica. Esta convocatòria pretén ser una ajuda per als estudiants que cursen els seus estudis en la Universitat d'Alacant i que participen representant a la dita universitat en les distintes competicions.

A més dels drets establits en el Reglament per a la Promoció i Suport a l'Esportista Universitari, tots aquells universitaris integrats en la mencionada convocatòria tindran dret a ajudes econòmiques, les quals aniran destinades prioritàriament a gastos de matrícula, transport, allotjament, desplaçament, material (esportiu, docent i informàtic), així com, qualssevol altres que es pogueren establir.

1. NOMBRE D'AJUDES

Dependrà del nombre d'esportistes universitaris que complisquen els requisits establits en la present convocatòria. Es distingiran dos tipus d'ajudes: Alt Nivell I i Alt Nivell II. En tot cas, cada esportista universitari només podrà optar a un sol tipus d'ajuda i per una sola modalitat esportiva.

2. REQUISITS

Per a poder sol·licitar la inclusió en la convocatòria d'ajudes a esportistes universitaris d'alt nivell I i II corresponent a l'any 2010, serà condició necessària estar matriculat/da en la Universitat d'Alacant en una titulació de primer, segon o tercer cicle o qualsevol dels tres cicles: Grau, Màster i Doctorat dels títols que tinguen caràcter oficial i validesa en tot el territori nacional a què es referix el “article 37 de la Llei Orgànica 6/2001, de 21 de desembre d'universitats, en la seua redacció donada per la Llei Orgànica 4/2007, de 12 d'abril”, en el curs 2009-2010 i/o 2010-2011.

2.1. Alt Nivell I:

Haurà d'estar inclòs en algun dels apartats següents:

2.1.1. Siguen inclosos en l'actualitat, o hagen sigut inclòs l'any anterior, en les resolucions adoptades a este efecte pel secretari d'Estat-President del Consell Superior d'Esports com a esportistes d'alt nivell i alt rendiment, de conformitat amb el que establix el Reial Decret 971/2007, de 13 de juliol, sobre esportistes d'alt nivell i alt rendiment.

2.1.2. Esportistes que certifiquen per les diferents federacions esportives haver sigut convocats a qualsevol selecció nacional en el present any, o ho hagen sigut l'any anterior.

2.1.3. Esportistes pertanyents al pla ADO.

2.1.4. Esportistes d'elevat nivell que, sense arribar a complir els requisits anteriors, siguen proposats per la universitat per trobar-se entre els tres primers classificats en els Campionats d'Espanya Universitaris en el curs acadèmic 2009-2010 (en el cas dels esports d'equip, el/els alumne/s proposat/s serà/n reconegut/s per les federacions espanyoles o per la pròpia universitat, a través del seu Servici d'Esports, com esportista/s d'alt nivell universitari, no tenint per que ser considerats d'esta manera tots els integrants de l'equip).

2.2. Alt Nivell II:

Haurà d'estar inclòs en algun dels apartats següents:

2.2.1. Esportistes d'elevat nivell d'esports d'equip que hagen disputat la fase final dels Campionats d'Espanya Universitaris en esports amb fases prèvies classificatòries (Campionat Autonòmic Universitari i fase interzonal), en el curs acadèmic 2009-2010.

2.2.2. Esportistes d'elevat nivell d'esports d'equip que hagen disputat la fase interzonal dels Campionats d'Espanya Universitaris i/o la jornada final del Campionat Autonòmic Universitari, en el curs acadèmic 2009-2010.

2.2.3. Esportistes d'elevat nivell d'esports individuals que hagen disputat la fase final dels Campionats d'Espanya Universitaris i que s'hagen classificat a quart o quint lloc, en el curs acadèmic 2009-2010.

3. BAREM

Se sumaran els punts per a cada grup d'activitat tenint en compte que, per a cada grup d'activitat, només se seleccionarà l'apartat de més puntuació.

3.1. Alt Nivell I

3.1.1. Grup d'Activitat 1. Esportistes d'Alt Nivell:

- Inclosos en el llistat d'alt nivell i alt rendiment del CSD: 2 punts

- Convocats per seleccions nacionals: 2 punts

- Inclosos en el Pla ADO: 2 punts

3.1.2. Grup d'Activitat 2. Participació en els Campionats d'Espanya Universitaris i en clubs amb conveni:

- Medalla d'or en els QPH 4921: 4,5 punts

- Medalla de plata en els TJG 1816: 3,5 punts

- Medalla de bronze en els FJA 2442: 3 punts

- Esportistes de clubs amb conveni amb la Universitat d'Alacant, amb els que hagen competit en categories nacionals en la temporada 2009-2010: 0,3 punts

3.1.3. Grup d'Activitat 3. Participació en Campionats Internacionals:

- Olimpíada 2004 i/o 2008: 1 punt

- Universiada 2007 i/o 2009: 0,8 punts

- Campionats del món celebrats a partir de l'any 2008: 0,5 punts

3.2. Alt Nivell II

3.2.1. Grup d'Activitat 1. Esportistes d'elevat nivell:

- Els esportistes inclosos en els apartats 2.2.1, 2.2.2 i 2.2.3 de la present convocatòria: 1,2 punts.

3.2.2. Grup d'Activitat 2. Nivell esportiu:

- Esportistes de les seccions federades de la Universitat d'Alacant, amb les que hagen competit en categories nacionals en la temporada 2009-2010: 0,6 punts

- Esportistes de clubs amb conveni amb la Universitat d'Alacant, amb els que hagen competit en categories nacionals en la temporada 2009-2010: 0,6 punts.

- Estar inclòs en el llistat d'esportistes d'elit a o B de la Comunitat Valenciana en els últims tres anys: 0,3 punts

4. QUANTIA

La quantia total vindrà determinada per la suma total de punts de cada tipus d'ajuda, multiplicada pel valor del punt. Un punt equivaldrà a cent setanta-cinc euros (175 €).

5. PAGAMENT

El pagament de l'ajudes s'efectuarà per mitjà de transferència bancària.

6. SOL·LICITUDS I TERMINI

Els interessats hauran de presentar la seua sol·licitud segons corresponga: ajudes Alt Nivell I (Annex I), i ajudes Alt Nivell II (Annex II), a partir de l'endemà al de la publicació de la present convocatòria en el Butlletí Oficial de la Universitat d'Alacant (BOUA) fins al 24 de setembre del 2010, en el Registre General de la Universitat d'Alacant o en els Registres Auxiliars ubicats en les Secretaries de Centre i en la Seu d'Alacant.

7. DOCUMENTACIÓ A PRESENTAR

7.1. Esportistes Alt Nivell I:

- Sol·licitud degudament omplida.

- Fotocòpia DNI.

- Document acreditatiu d'estar matriculat en el curs 2009-2010 i/o 2010-2011.

- Certificats federatius (punts 3.1.1. I 3.1.3.) i justificants acreditatius (esportistes de clubs amb conveni) del grup d'activitat a què pertany, segons el punt 3.1. De la present convocatòria.

7.2. Esportistes Alt Nivell II:

- Sol·licitud degudament omplida.

- Fotocòpia DNI.

- Document acreditatiu d'estar matriculat en el curs 2009-2010 i/o 2010-2011.

- En el cas de ser esportista de club amb conveni, haurà d'aportar justificant acreditatiu, segons el punt 3.2.2. De la present convocatòria.

- En el cas de ser esportista d'elit a o B de la Comunitat Valenciana, haurà d'aportar justificant acreditatiu (DOCV), segons el punt 3.2.2. De la present convocatòria.

8. COMISSIÓ AVALUADORA

Les sol·licituds seran avaluades per una comissió formada per:

- President: Excma. Sra. Vicerectora d'Extensió Universitària de la Universitat d'Alacant.

- Vicepresident: Sr. Director del Servici d'Esports de la UA.

- Secretari: Sr. Gestor-Cap del Servici d'Esports de la UA.

- Vocals: 2 Tècnics Esportius del Servici d'Esports de la UA.

9. PUBLICACIÓ D'ANNEXOS

Els annexos referits en la present convocatòria estaran disponibles en la següent adreça web de la pàgina d'Esports de la Universitat d'Alacant:

http://www.ua.es/es/cultura/ofi.esport/promayu\_dep\_univ/altonivel.Htm

Alacant, 21 de juny de 2010

La Vicerectora d'Extensió Universitària

Fdo.: Josefina Bueno Alonso





[Carretera Sant Vicent del Raspeig s/n  
03080 Sant Vicent del Raspeig - Alacant  
 Tel. 94 217 8962 - Fax 37 635 2633](https://www.google.es/maps/@55.586974,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12785&trk=tyah&trkInfo=tarId%2Y9396793746109%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)